JUMAL KÕNELEB
Kas teadsid, et evangeelium on rõõmusõnum?
Kui Jeesus sündis, laulsid inglid, et Jumalal on inimestest hea meel.
Meie südamel on vahendada ka sulle infot selle kohta,
et on olemas Jumal, kes päriselt hoolib igaühest meist.
Tahame selleks kasutada kõiki käesolevaid vahendeid.
Nüüd olen juba vanas eas.. - Mis vana? Oled noor mees.
Olen kirjutanud kaks raamatut.
Ühe nimi on "Jumal on armastus."
See räägib sellest, et Jumal on läbinisti hea.
Rajan sellega kui vundamendi, et võiksid uskuda paremasse.
Teine raamat räägib sellest, kuidas igaüks meist võib õppida
Issandat isiklikult tundma Püha Vaimu kaudu.
Kui need teemad huvitavad sind ja tahaksid rohkem teada saada,
siis neid raamatuid võid tellida minult, TV7 kaudu
või Usu Sõna kirjastuselt.
Need maksavad 6 eurot tükk.
Neid on kerge lugeda ning need on õhukesed.
Meil on hea Jumal.
Oleme juba mitmes saateosas uurinud Piiblist Jumala heldust.
Mis juhtus esimeste inimestega, kui Jumal neid õnnistas?
Sageli võime arvata, et Jumal andis hea elu
vaid Aadamale ja Eevale, kuid pattulangemine hävitas kõik.
Pattulangemine ja patt hävitas palju ja teeb seda siiani,
aga Jumala tahe ei muutunud.
Oleme käsitlenud meie meelest väga huvitavat teemat,
kuidas õnnistus pärandus Aadamalt ja Eevalt Noale
ning Noalt Aabrahamile.
Jälgisime, kuidas see õnnistus mõjutas erinevate inimeste elusid.
Täna jätkame sel teemal,
sest seesama õnnistus on sinu ja minu kohal,
kui oled võtnud Jeesuse oma ellu vastu.
Mul on välja otsitud kirjakoht Joosua 1:5.
Jumal räägib siin Joosuaga,
kes läheb tõotatud maale, olles elanud 40 aastat kõrbes.
Joosua juhtis rahvast kõrbest tõotatud heale maale.
Jumal ütleb nii: "Ükski ei suuda sulle vastu panna
kogu su eluajal; nõnda nagu ma olin Moosesega.."
Me võime selle võtta ka endale.
Nii, nagu Issand oli Moosesega!
"nagu ma olin Moosesega, nõnda ma olen sinuga,
ma ei lahku sinust ega jäta sind maha.
Ole vahva ja tugev,
sest sina pead andma sellele rahvale pärisosaks maa,
mille ma vandega nende vanemaile tõotasin anda neile!"
Võime siinkohal mõtelda,
et Jumal on vandega tõotanud anda meile Aabrahami õnnistuse.
See kuulub meile Jeesuses Kristuses.
"Ole ainult vahva ja hästi tugev, tehes hoolsasti kogu Seaduse järgi,
mille mu sulane Mooses sulle andis;
ära kaldu sellest ei paremale ega vasakule,
et sa võiksid teha targasti kõikjal, kuhu sa lähed!"
Järgmisena tulev salm on kõnetanud mind mitu korda.
"Ärgu lahkugu see Seaduse raamat sinu suust.."
Ärgu need julgustavad ja jõudu andvad sõnad lahkugu
"sinu suust, vaid mõtle sellele päeval ja öösel,
et sa peaksid, mis sinna on kirjutatud.."
Me ei ela enam Vana Testamendi,
vaid hoopis Uue Seaduse all, milleks on arm.
Jumala õnnistus ei saa meile, kui oleme täiuslikud ja tublid.
Pole nii, et jõuluvana tuleb ainult tublidele Kristuses.
Kristuses me saame armu.
Jõuluvana toob kinke ka meile, kes me vajame armu.
Selline väike veider kõrvalepõige.
"sest siis õnnestub su teekond ja siis on sul kordaminek!"
See salm ütleb, et on tähtis
püsida Jumala Sõnades ja Tema nõuannetes.
Peab uurima neid ja mõtisklema nende üle.
Üks põhjustest, miks see on nii oluline,
on et praegusel ajal, kui Soomes on majandussurutis..
Vähemalt mõnede väitel. - Uudistest kuuleb nii palju halba,
mis hirmutavad ja masendavad ja mitmed elavad kannatuste keskel.
Paljud on raskuste sees.
Selleks et me peaksime vastu
ja meil oleks rõõmu ja rahu, siis vajame me ülestõstmist.
Vajame julgustust.
Vajame sõnumit, mis tõstab üles.
Me masendume ainult uudiseid kuulates.
Kaotame tulevikulootuse, sädeme, innukuse ja ootuse.
Jõud edasi minemiseks kustub.
Kõige selle surutise all
on olemas värske, pulbitsev ja elavakstegev põhjavesi.
Jumala jõgi on kogu aeg veerohke.
Psalm 65:10 ütleb nii: "Sina oled maa eest hoolitsenud."
Oled meie kõigi eest hoolitsenud!
"ja seda jootnud; sa teed selle väga rikkaks.
Jumala veesooned on täis vett;
sa valmistad nende uudsevilja, kui sa nõnda maad valmistad.."
Tema teeb elavaks!
Pauluse teine kiri korintlastele 3:6:
"kes on teinud meid kõlblikuks teenima uut lepingut.."
Ta on teinud meid selle elu jaoks kõlblikuks.
"mitte kirjatähe, vaid Vaimu lepingut,
sest kirjatäht suretab, aga Vaim teeb elavaks."
Loen veel Johannese 11:25.
Jeesus ütles talle: "Mina olen ülestõusmine ja elu.
Kes minusse usub, see elab, isegi kui ta sureb."
Temas voolab ülestõusmisevägi.
Selline jõud, mis tõstab üles, värskendab ja toob lootust.
Loen veel kirjast efeslastele 5:14.
"Seepärast on öeldud:
"Ärka üles, kes sa magad, ja tõuse üles surnuist.."
Ärka! Issand tahab meid raputada unest ja öelda:
"Ärka lootusetuse ja masenduse unest!
Ärka üles, kes sa magad, "siis särab sulle Kristus!"
Kas tohin veel lugeda?
Jesaja 60:1: "Tõuse, paista, sest sinu valgus tuleb
ja Issanda auhiilgus koidab su kohal.
Sest vaata, pimedus katab maad ja pilkane pimedus rahvaid."
Seda me teame omast käest, et pimedus katab maad
ja pilkane pimedus rahvaid, "aga sinu kohal koidab Issand
ja sinu kohal nähakse Tema auhiilgust."
Kõige selle keskel võime öelda: "aga minu kohal koidab Issand
ja sinu kohal nähakse Tema auhiilgust."
Kõik need sõnad julgustavad meid, et me ei annaks alla.
Kui oled masendunud ja olukorrad hirmutavad sind,
on su kohal kui paksud kõuepilved, nagu kirjeldas üks pastor.
Olgu pilved kuitahes paksud,
kõuekõmin kuitahes vali, siis päike on ikkagi pilvede taga.
Päike püsib kogu aeg samana,
isegi, kui seda pole näha ning see vahel isegi ei soojenda.
See on võrdpilt sellest, et Jumal on ikkagi kogu aeg sama.
Tema ei muutu kunagi.
Teine kirjakoht ütleb, et Jumal annab meile tulevikku ja lootust.
Selletõttu, nagu Joy juba rääkis,
kui me loeme ainult uudiseid, jätame Piibli tolmuma riiulile,
loeme ainult masendavaid uudiseid, siis need mõjutavad meie tuju.
Need mõjutavad vältimatult, isegi kui me seda ise ei taha.
See, mis sealt tuleb üldiselt,
ei ehita ega tõsta üles, vaid survestab ja tekitab lootusetust.
Piibel, nagu päike pilvede taga on alati samasugune.
Tema Sõna on alati ühesugune.
Evangeeliumi hea uudis on ikka samasugune.
Piibel ei aita kedagi riiulis või selle kaugelt silmitsemine.
Peame seda lugema.
Usk tuleb kuulmisest ja see tõstab.
See annab meile tulevikku ja lootust.
Näeme nende isikute juures, kelle elu oleme käsitlenud,
et kui Jumal ilmus Noale ja Aabrahamile,
said nad iga kord lootust ja usku edasi minemiseks.
Kes teab mitu korda on Jumal
olnud mulle ja Joyle pelgupaigaks valudes, väsimuses ja masenduses.
Lootusetus olukorras tõstab Ta meid alati,
sest Tema on alati sama, kel on püsivalt usku ja lootust.
Ta on alati sama.
Teine Saamueli 22:29:
"Sest sina, Issand, oled mu lamp, ja Issand valgustab mu pimedust.."
Pimeduses toob Issand valguse.
Matteuse 4:16:
"rahvas, kes istub pimeduses, on suurt valgust näinud,
ja neile, kes istuvad surma maal ja surma varjus .."
Isegi, kui meie elu on ohus ning istume kui surma varjus,
lubab Jeesus, et meile koidab Temas valgus!
Johannese 8:12:
"Siis Jeesus rääkis neile taas: "Mina olen maailma valgus.
Kes järgneb mulle,
ei käi pimeduses, vaid tal on elu valgus."
Imeline! Tunneme vast kõik, et need on elavakstegevad sõnad.
Need ongi Jumala elavad sõnad, mis lähevad meie sisemusse,
äratavad meid, annavad rõõmu ja jõudu argipäeva ahistuses.
Teine korintlastele 4:6: "Sest see, kes ütles:
"Pimedusest paistku valgus!", on Jumal, kes on hakanud
särama meie südames, et tekiks tunnetuse valgus
Jeesuse Kristuse isikus olevast Jumala kirkusest."
Üks minu lemmiksalmidest on Pauluse kiri efeslastele 5:8.
"Sest varem te olite pimedus, nüüd aga olete valgus Issandas.
Käige nagu valguse lapsed."
Kristuses tõuseb Soome üles.
Soome läheb edasi.
Soome on täis inimesi,
kelle südametes elab Kristus ja kelle südameis elab Valgus.
Soome on täis inimesi,
kes on Kristuses pärinud Jumala õnnistuse.
Soome on täis inimesi, kellega on igavene vägi ja valgus.
Kus iganes oleme, kui meie südameis elab Elu Valgus,
Kristus ja õnnistus, siis olgu me töökohas või mõnes raskes olukorras
ja kuhu iganes läheme, siis sinna järgneb õnnistus.
Mitte selle pärast, et oleme nii head ja oskame palju asju,
vaid meiega on Kõigekõrgem, Kristus, Jumal, kes toob õnnistuse.
Tema toob valguse pimedusse.
Neid uudiseid tasub meil kuulata.
Võime saada julgustust, et palvetada oma töökoha pärast.
Üks vanem naine rääkis,
et just enne Nokia suurt edu oli üks palvegrupp,
kes palus kaua aega Jumala õnnistust Nokiale.
Õpetussõnadeski öeldakse,
et hooliksime selle linna edust, milles me elame.
Jumal julgustab ja ütleb, et teeksid selles töökohas,
kuhu sind on pandud, midagi selle koha eduks.
Ole selles usin, tee ustavalt
ja tunnustustust väärivalt tööd, et tuua valgust, rõõmu ja armastust.
Ära räägi kolleegidest halba ega mine klatšiga kaasa.
Too selle asemel valgust.
Isegi, kui sa ei räägi Jeesusest sõnagi,
siis naerata, ole heatujuline ja tee hästi väikseid asju,
isegi kui keegi palub sul WC-potte pesta.
Pesed rõõmuga potte.
See mõjutab atmosfääri ning Soome edeneb.
Soome läheb edasi ja Jumala õnnistus on meiega.
Soome pole ju lootust kaotanud?
Meil on lootust, kuni meil on Tema. - Kindel see!
Tema on meie tulevik ja lootus.
Ta tahab alati tõsta.
Olen oma väljakutsetega käinud ohtralt Jumala ees.
Imeline, kui Ta räägib minuga oma Sõna kaudu või otse südamesse.
Temal on alati usku.
See tõstab mind üles.
Piibel ütleb: usust usku.
See mõjutab.
Pole nii, et üks kord usume ning saame selleks ajaks jõudu.
Me läheme jätkuvalt usust usku.
Olen näinud mitmeid lootusetuna tundunud olukordi.
Olen nii tänulik Issandale, et olen saanud õppida,
et siis ei tasu minna nurka masenduma.
Just siis tasub minna Issanda juurde.
Pole olukorda, millest Issand ei taha tõsta, julgustada ja aidata.
Sa ei pea häbenema, et oled masendunud
või halvas tujus või tunned lootusetust.
Peaasi, et sa ei jää sellesse, vaid lähed Issanda juurde.
Kui vaatame Aabrahami elu,
siis näeme, et ka tema sattus päris suurtesse raskustesse.
Mitte küll tema ise, aga tema sugulased.
Kui loeme Aabrahamist loeme,
siis näeme, et peale Loti ja Aabrahami lahkuminekut,
kui Lotti suundus Soodomasse ja Gomorrasse,
hakkasid vaenlasriikide kuningad neid linnu rüüstama.
Nad viisid ka Loti pere vangi.
Keeruline olukord Loti jaoks.
Aabraham tahtis asjasse sekkuda, sest Lott oli tema vennapoeg.
1. Moosese 14:14 on kirjas:
"Kui Aabram kuulis, et ta vennapoeg oli vangi viidud,
siis ta viis välja oma kodakondsed, kes tema peres olid sündinud,
arvult kolmsada kaheksateist, ja ajas vaenlasi taga kuni Daanini.
Vastaste armee oli suur ja Aabraham saatis nende vastu
oma teenijatest 318 usaldusväärset meest.
Kui seda viimati lugesin,
siis mind liigutas, et Aabrahamil oli nii palju teenijaid.
Usun, et see polnud ainult Aabrahami hea iseloomu tõttu.
Usun, et nad nägid, et ta on õnnistatud.
Selle mehe juures tasub töötada.
Jutt on vaid osast ta teenijaist.
Tal oli neid veel rohkem.
Mõtle, et ta saatis oma teenijad sõtta
päris sõjameeste ja kuningate vastu ning nemad võitsid ka veel.
Seal on kirjutatud, et neli kuningat ründasid viit.
Nelja erineva maa sõjaväed rüüstasid Soodoma ja Gomorra,
sh Aabrahami vennapoja Loti ja kogu tema varanduse.
Polnud kerge minna nii suure sõjaväe vastu.
Kust sai Aabraham selleks jõu?
Kuidas ta seda julges?
Miks ta ei masendunud?
Kui mina oleksin olnud selles olukorras,
oleks paljud meist arvanud, et kõik on läbi ja teha pole midagi.
Hüvasti, Lott!
Nüüd on varandus läinud ning kõik on läbi.
Aabraham ei teinud nii.
Just sellest me näeme,
et on nii tähtis ennast julgustada Jumala Sõnaga ja rääkida seda.
Jaksame siis tõusta rasketes ja täiesti võimatutes olukordades.
Teenijate abiga läks ta Lotti tagasi tooma.
Nad said võidu nende kuningate üle ning tõid kaasa suure sõjasaagi.
Kui teised kuningad tahtsid Aabrahami selle eest tänada,
siis ei tahtnud ta neilt midagi.
Seal öeldakse enam-vähem, et ta ei tahtnud inimeste austust.
Selleks et ei arvataks, et Ta sai inimeste läbi rikkaks.
Loen siit esmalt:
"Ta jaotas öösel oma sulased nende vastu,
lõi neid ja jälitas neid kuni Hoobani..
Ja ta tõi tagasi kogu varanduse; ka Loti, oma vennapoja,
ja tema varanduse ta tõi tagasi, samuti naised ja rahva."
Ilma viga saamata tõi ta tagasi
naised ja rahva, Loti ja kogu tema varanduse.
Kui ta läks tagasi tooma seda, mis talle kuulus,
ei andnud ta alla ning ta sai kõik tagasi.
Ja siin öeldakse tõesti ka nii:
"ma ei võta lõngaotsa ega jalatsipaelagi kõigest sellest,
mis on sinu oma, et sa ei saaks öelda:
Mina olen Aabrami rikkaks teinud!"
Aabraham teadis,
et Jumala õnnistuse abil pääses ta sellest olukorrast.
Aabraham tadis ka,
et kogu tema rikkus tulenes Jumala õnnistusest.
Piibli kohaselt teeb Jumala õnnistus rikkaks.
See räägib sellestki, et ka sinu elu võib olla selline,
et sinult on midagi "röövitud", oled midagi kaotanud,
võid tunda, et oled kaotanud hea töö või tervise.
Võib-olla on mõni su laps hädas ja olukord tundub lootusetu.
Aabraham ei mõtelnud nii.
Julgustagu see ka sind.
Aabraham tõi kõik tagasi ja sai kõik tagasi nii,
et sõjasaagiga koos oli kõike mitmekordselt.
Piibel ütleb, et ta andis sellest seejärel kümnist Issandale.
Ta tahtis tänada Jumalat
ning oli esimene, kes andis Issandale kümnist.
Julgustagu sind, et Jumal on võimeline korvama
kõik selle, mida vaenlane on sinult varastanud.
Isegi kahe- või mitmekordselt.
Oleme oma elus näinud, et kunagi ei tasu anda alla.
Jumal on võimeline pöörama ümber võimatuid olukordi.
Meenub üks sõber, kes kaotas hea töökoha,
kuna tahtis teha tööd ausalt ega nõustunud petta.
Ta keeldus ja kaotas hea töökoha ja palga.
Jumal pööras selle olukorra.
Kuna ta tahtis olla aus,
sai ta veel parema töökoha ja veel suurema palga.
Tahan lõpetuseks lugeda Jeremija 31:17 imelise tõotuse:
"Sul on lootust tulevikuks, ütleb Issand.."
See läheb ka edasi!
"..su lapsed tulevad tagasi oma maale."
Seda on imetore lugeda.
Piiblis on palju tõotusi, meie, õigete, laste kohta.
See on üks nendest.
Meie lapsed tulevad Jeesuse nimel tagasi omale maale.
Halleluuja!
Palvetame.
Tänu, Taevaisa, et kõik on Sinu jaoks võimalik.
Palvetame iga vaataja eest, kohe päris kõigi eest,
et kuulutada võitu kõigis lootusetutes olukordades.
Tänu, Issand, kui Sa oled meiega, siis keegi ei saa olla meie vastu!
Jeesuse nimel me murrame hirmu, ebausu, mure, masenduse.
Need lahkugu Jeesuse nimel ning tulgu vabadus ja rõõm!
Tänu, Issand, et Sinu õnnistus on meie kohal
ja tekitab meis lootust ja usku.
Palvetame, et igaüks võiks kogeda, et Sa puudutad igaüht just nüüd
sõnade kaudu, mida Joyga oleme siin lugenud.
Püha Vaim, tõsta need sõnad, et need kannaks vilja
ja tõuseks igaühe vaimus nii, et võiksime neist kinni haarata
ja teada, et see kõik pöördub lõpuks võiduks!
Soomel läheb veel hästi.
Tahame kuulutada julgelt, et Soome tõuseb madalseisust,
sest siin maal on palju kristlasi, kelle vaimus Jumal elab.
Tänu, Issand, et Kristuse ihu saab tõusta kirkana
sellele maale õnnistuseks, Jeesuse nimel.
Tänu, et Sa annad meile kõigile
jõudu olla õnnistuseks, kus iganes me olemegi.
Jeesuse nimel. Aamen.
Olge vahvad ja julged!
TV7 teeb väga head tööd.
Kui tunned täna soovi toetada seda tööd,
võid seda täna teha väga lihtsal moel.
Ei pea minema panka, võid helistada annetustelefonile.
Enamusel meist ju on telefonid.
Helista numbrile 9001777
Kõne hind Eestis on 7 eurot ja see läheb TV7 töö toetuseks.
Võid ka kasutada kontonumbreid, mida näed peagi ekraanil.
Tea, et sa oled õnnistatud ja ära lase millelgi end masendada!
Usu ja kõik pöördub!
Ära karda, usu ainult!
Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin